cyanic-selkie/wikianc huggingface dataset:
अन-नम्ल
सुरह अन्-नम्ल का अनुवाद
27|14|उन्होंने ज़ुल्म और सरकशी से उनका इनकार कर दिया, हालाँकि उनके जी को उनका विश्वास हो चुका था। अब देख लो इन बिगाड़ पैदा करनेवालों का क्या परिणाम हुआ?
27|15|हमने दाऊद और सुलैमान को बड़ा ज्ञान प्रदान किया था, (उन्होंने उसके महत्त्व को जाना) और उन दोनों ने कहा, "सारी प्रशंसा अल्लाह के लिए है, जिसने हमें अपने बहुत-से ईमानवाले बन्दों के मुक़ाबले में श्रेष्ठता प्रदान की।"
27|16|दाऊद का उत्तराधिकारी सुलैमान हुआ औऱ उसने कहा, "ऐ लोगों! हमें पक्षियों की बोली सिखाई गई है और हमें हर चीज़ दी गई है। निस्संदेह वह स्पष्ट बड़ाई है।"
27|17|सुलैमान के लिए जिन्न और मनुष्य और पक्षियों में से उसकी सेनाएँ एकत्र कर गई फिर उनकी दर्जाबन्दी की जा रही थी
27|18|यहाँ तक कि जब वे चींटियों की घाटी में पहुँचे तो एक चींटी ने कहा, "ऐ चींटियों! अपने घरों में प्रवेश कर जाओ। कहीं सुलैमान और उसकी सेनाएँ तुम्हें कुचल न डालें और उन्हें एहसास भी न हो।"
27|19|तो वह उसकी बात पर प्रसन्न होकर मुस्कराया और कहा, "मेरे रब! मुझे संभाले रख कि मैं तेरी उस कृपा पर कृतज्ञता दिखाता रहूँ जो तूने मुझपर और मेरे माँ-बाप पर की है। और यह कि अच्छा कर्म करूँ जो तुझे पसन्द आए और अपनी दयालुता से मुझे अपने अच्छे बन्दों में दाखिल कर।"
27|20|उसने पक्षियों की जाँच-पड़ताल की तो कहा, "क्या बात है कि मैं हुदहुद को नहीं देख रहा हूँ, (वह यहीं कहीं है) या ग़ायब हो गया है?
27|21|मैं उसे कठोर दंड दूँगा या उसे ज़बह ही कर डालूँगा या फिर वह मेरे सामने कोई स्पष्ट॥ कारण प्रस्तुत करे।"
27|22|फिर कुछ अधिक देर नहीं ठहरा कि उसने आकर कहा, "मैंने वह जानकारी प्राप्त की है जो आपको मालूम नहीं है। मैं सबा से आपके पास एक विश्वसनीय सूचना लेकर आया हूँ
27|23|मैंने एक स्त्री को उनपर शासन करते पाया है। उसे हर चीज़ प्राप्त है औऱ उसका एक बड़ा सिंहासन है
27|26|अल्लाह कि उसके सिवा कोई इष्ट -पूज्य नहीं, वह महान सिंहासन का रब है।"
27|27|उसने कहा, "अभी हम देख लेते है कि तूने सच कहा या तू झूठा है
27|28|मेरा यह पत्र लेकर जा, और इसे उन लोगों की ओर डाल दे। फिर उनके पास से अलग हटकर देख कि वे क्या प्रतिक्रिया व्यक्त करते हैं।"
27|29|वह बोली, "ऐ सरदारों! मेरी ओर एक प्रतिष्ठित पत्र डाला गया है
27|30|वह सुलैमान की ओर से है और वह यह है कि अल्लाह के नाम से जो बड़ा कृपाशील, अत्यन्त दयावान है
27|31|यह कि मेरे मुक़ाबले में सरकशी न करो और आज्ञाकारी बनकर मेरे पास आओ।"
27|32|उसने कहा, "ऐ सरदारों! मेरे मामलें में मुझे परामर्श दो। मैं किसी मामले का फ़ैसला नहीं करती, जब तक कि तुम मेरे पास मौजूद न हो।"
27|33|उन्होंने कहा, "हम शक्तिशाली है और हमें बड़ी युद्ध-क्षमता प्राप्त है। आगे मामले का अधिकार आपको है, अतः आप देख लें कि आपको क्या आदेश देना है।"
27|34|उसने कहा, "सम्राट जब किसी बस्ती में प्रवेश करते हैं, तो उसे ख़राब कर देते हैं और वहाँ के प्रभावशाली लोगों को अपमानित करके रहते है। और वे ऐसा ही करेंगे
27|35|मैं उनके पास एक उपहार भेजती हूँ; फिर देखती हूँ कि दूत क्या उत्तर लेकर लौटते है।"
27|36|फिर जब वह सुलैमान के पास पहुँचा तो उसने (सुलैमान ने) कहा, "क्या तुम माल से मेरी सहायता करोगे, तो जो कुछ अल्लाह ने मुझे दिया है वह उससे कहीं उत्तम है, जो उसने तुम्हें दिया है? बल्कि तुम्ही लोग हो जो अपने उपहार से प्रसन्न होते हो!
27|37|उनके पास वापस जाओ। हम उनपर ऐसी सेनाएँ लेकर आएँगे, जिनका मुक़ाबला वे न कर सकेंगे और हम उन्हें अपमानित करके वहाँ से निकाल देंगे कि वे पस्त होकर रहेंगे।"
27|38|उसने (सुलैमान ने) कहा, "ऐ सरदारो! तुममें कौन उसका सिंहासन लेकर मेरे पास आता है, इससे पहले कि वे लोग आज्ञाकारी होकर मेरे पास आएँ?"
27|39|जिन्नों में से एक बलिष्ठ निर्भीक ने कहा, "मैं उसे आपके पास ले आऊँगा। इससे पहले कि आप अपने स्थान से उठे। मुझे इसकी शक्ति प्राप्त है और मैं अमानतदार भी हूँ।"
27|40|जिस व्यक्ति के पास किताब का ज्ञान था, उसने कहा, "मैं आपकी पलक झपकने से पहले उसे आपके पास लाए देता हूँ।" फिर जब उसने उसे अपने पास रखा हुआ देखा तो कहा, "यह मेरे रब का उदार अनुग्रह है, ताकि वह मेरी परीक्षा करे कि मैं कृतज्ञता दिखाता हूँ या कृतघ्न बनता हूँ। जो कृतज्ञता दिखलाता है तो वह अपने लिए ही कृतज्ञता दिखलाता है और वह जिसने कृतघ्नता दिखाई, तो मेरा रब निश्चय ही निस्पृह, बड़ा उदार है।"
27|41|उसने कहा, "उसके पास उसके सिंहासन का रूप बदल दो। देंखे वह वास्तविकता को पा लेती है या उन लोगों में से होकर रह जाती है, जो वास्तविकता को पा लेती है या उन लोगों में से होकर जाती है, जो वास्तविकता को पा लेती है या उन लोगों में से होकर रह जाती है, जो वास्तविकता को नहीं पाते।"
27|42|जब वह आई तो कहा गया, "क्या तुम्हारा सिंहासन ऐसा ही है?" उसने कहा, "यह तो जैसे वही है, और हमें तो इससे पहले ही ज्ञान प्राप्त हो चुका था; और हम आज्ञाकारी हो गए थे।"
ड्रेयफस केस
अक्टूबर १८९४ इ में किसी अप्रत्याशित एवं गुप्त परिस्तिथियों में सेना के ड्रेफ्यस नामक एक यहूदी पदाधिकारी को बंदी बनाया गया और उसका कोर्टमार्शल करके उस पर भयंकर कुचक्र करने का आरोप लगाया गया, इसके अतिरक्त उसपर यह भी आरोप लगाया गया की उसने विदेशी शक्ति जर्मनी को फ्रांस की सरकार के महतवपूर्ण दस्तावेग दिए थे ड्रेफ्यस के विरुद्ध कोर्त्मर्शंल की कार्यवाही गुप्त रूप से की गयी कहा जाता है की दस्तावेजों में ड्रेफ्यस के हाथ के लिखे हुए कुछ कागजात भी थे सैनिक न्यायलय ने उसे सेना से निकल दिया और उसे आजीवन बंदी बना लिया गया और उसे अनेक प्रकार से अपमानित किया गया ड्रेफ्यस को फ्रेंच प्रायद्वीपीय गयाना में भेज दिया गया यह प्रदेश दक्षिण अमरीका का निर्जन तथा उजाड़ प्रदेश था. ड्रेफ्यस के मित्रों ने सरकार की इस निति की आलोचना की कहा की उसका यह कार्य अनुचित था, किन्तु सरकार ने इस और कोई ध्यान नहीं दिया. १८९६ इ में एक सरकारी गुप्तचर अधिकारी कर्नल पीकार्ट ने यह अत लगाया की जिस दस्तावेग के लिए ड्रेफ्यस पर आरोप लगाया वह ड्रेफ्यस के हाथ का लिखा हुआ न होकर मेजर इस्तर हैजी का हस्तलेख था. सेना के उच्च अधिकारीयों ने इस सुचना को दबा दिया क्यूंकि इस मामले में यदि सेना के कोर्टमार्शल की कार्यवाही को गलत सिध्ह किया गया तो सेना का मनोबल गिरेगा. अतः कर्नल पीकार्ट को पदच्युत कर दिया गया. इसके विपरीत ड्रेफ्यस के समर्थकों ने ड्रेफ्यस को अपराध मुक्त करके क्षमा किया जाने की मांग की. ड्रेफ्यस के समर्थकों के विरोध को ध्यान में रखते हुए सरकार ने १९०० इ में एक अधिनियम द्वारा उन सभी अपराधियों को क्षमा कर दिया जो उस अभियोग में पकडे गए थे. १२ जुलाई १९०६ को ड्रेफ्यस का मामला सेशन कोर्ट में प्रस्तुत किया गया. न्यायलय ने उसे निर्दोष सिद्ध कर दिया गया.
अन-नम्ल
सुरह अन्-नम्ल का अनुवाद
27|44|उससे कहा गया कि "महल में प्रवेश करो।" तो जब उसने उसे देखा तो उसने उसको गहरा पानी समझा और उसने अपनी दोनों पिंडलियाँ खोल दी। उसने कहा, "यह तो शीशे से निर्मित महल है।" बोली, "ऐ मेरे रब! निश्चय ही मैंने अपने आपपर ज़ुल्म किया। अब मैंने सुलैमान के साथ अपने आपको अल्लाह के समर्पित कर दिया, जो सारे संसार का रब है।"
27|45|और समूद की ओर हमने उनके भाई सालेह को भेजा कि "अल्लाह की बन्दगी करो।" तो क्या देखते है कि वे दो गिरोह होकर आपस में झगड़ने लगे
27|46|उसने कहा, "ऐ मेरी क़ौम के लोगों, तुम भलाई से पहले बुराई के लिए क्यों जल्दी मचा रहे हो? तुम अल्लाह से क्षमा याचना क्यों नहीं करते? कदाचित तुमपर दया की जाए।"
27|47|उन्होंने कहा, "हमने तुम्हें और तुम्हारे साथवालों को अपशकुन पाया है।" उसने कहा, "तुम्हारा शकुन-अपशकुन तो अल्लाह के पास है, बल्कि बात यह है कि तुम लोग आज़माए जा रहे हो।"
27|48|नगर में नौ जत्थेदार थे जो धरती में बिगाड़ पैदा करते थे, सुधार का काम नहीं करते थे
27|49|वे आपस में अल्लाह की क़समें खाकर बोले, "हम अवश्य उसपर और उसके घरवालों पर रात को छापा मारेंगे। फिर उसके वली (परिजन) से कह देंगे कि हम उसके घरवालों के विनाश के अवसर पर मौजूद न थे। और हम बिलकुल सच्चे है।"
27|50|वे एक चाल चले और हमने भी एक चाल चली और उन्हें ख़बर तक न हुई
27|51|अब देख लो, उनकी चाल का कैसा परिणाम हुआ! हमने उन्हें और उनकी क़ौम - सबको विनष्ट करके रख दिया
27|52|अब ये उनके घर उनके ज़ुल्म के कारण उजडें पड़े हुए हैं। निश्चय ही इसमें एक बड़ी निशानी है उन लोगों के लिए जो जानना चाहें
27|53|और हमने उन लोगों को बचा लिया, जो ईमान लाए और डर रखते थे
27|54|और लूत को भी भेजा, जब उसने अपनी क़ौम के लोगों से कहा, "क्या तुम आँखों देखते हुए अश्लील कर्म करते हो?
27|56|परन्तु उसकी क़ौम के लोगों का उत्तर इसके सिवा कुछ न था कि उन्होंने कहा, "निकाल बाहर करो लूत के घरवालों को अपनी बस्ती से। ये लोग सुथराई को बहुत पसन्द करते है!"
27|57|अन्ततः हमने उसे और उसके घरवालों को बचा लिया सिवाय उसकी स्त्री के। उसके लिए हमने नियत कर दिया था कि वह पीछे रह जानेवालों में से होगी
27|58|और हमने उनपर एक बरसात बरसाई और वह बहुत ही बुरी बरसात था उन लोगों के हक़ में, जिन्हें सचेत किया जा चुका था
27|59|कहो, "प्रशंसा अल्लाह के लिए है और सलाम है उनके उन बन्दों पर जिन्हें उसने चुन लिया। क्या अल्लाह अच्छा है या वे जिन्हें वे साझी ठहरा रहे हैं?
27|60|(तुम्हारे पूज्य अच्छे है) या वह जिसने आकाशों और धरती को पैदा किया और तुम्हारे लिए आकाश से पानी बरसाया; उसके द्वारा हमने रमणीय उद्यान उगाए? तुम्हारे लिए सम्भव न था कि तुम उनके वृक्षों को उगाते। - क्या अल्लाह के साथ कोई और प्रभु-पूज्य है? नहीं, बल्कि वही लोग मार्ग से हटकर चले जा रहे है!
27|61|या वह जिसने धरती को ठहरने का स्थान बनाया और उसके बीच-बीच में नदियाँ बहाई और उसके लिए मज़बूत पहाड़ बनाए और दो समुद्रों के बीच एक रोक लगा दी। क्या अल्लाह के साथ कोई और प्रभु पूज्य है? नहीं, उनमें से अधिकतर लोग जानते ही नही!
27|62|या वह जो व्यग्र की पुकार सुनता है, जब वह उसे पुकारे और तकलीफ़ दूर कर देता है और तुम्हें धरती में अधिकारी बनाता है? क्या अल्लाह के साथ कोई और पूज्य-प्रभु है? तुम ध्यान थोड़े ही देते हो
27|63|या वह जो थल और जल के अँधेरों में तुम्हारा मार्गदर्शन करता है और जो अपनी दयालुता के आगे हवाओं को शुभ-सूचना बनाकर भेजता है? क्या अल्लाह के साथ कोई और प्रभु पूज्य है? उच्च है अल्लाह, उस शिर्क से जो वे करते हैं
27|64|या वह जो सृष्टि का आरम्भ करता है, फिर उसकी पुनरावृत्ति भी करता है, और जो तुमको आकाश और धरती से रोज़ी देता है? क्या अल्लाह के साथ कोई और प्रभ पूज्य है? कहो, "लाओ अपना प्रमाण, यदि तुम सच्चे हो।"
27|65|कहो, "आकाशों और धरती में जो भी है, अल्लाह के सिवा किसी को भी परोक्ष का ज्ञान नहीं है। और न उन्हें इसकी चेतना प्राप्त है कि वे कब उठाए जाएँगे।"
27|66|बल्कि आख़िरत के विषय में उनका ज्ञान पक्का हो गया है, बल्कि ये उसकी ओर से कुछ संदेह में है, बल्कि वे उससे अंधे है
27|67|जिन लोगों ने इनकार किया वे कहते हैं कि "क्या जब हम मिट्टी हो जाएँगे और हमारे बाप-दादा भी, तो क्या वास्तव में हम (जीवित करके) निकाले जाएँगे?
27|68|इसका वादा तो इससे पहले भी किया जा चुका है, हमसे भी और हमारे बाप-दादा से भी। ये तो बस पहले लोगो की कहानियाँ हैं।"
27|69|कहो कि "धरती में चलो-फिरो और देखो कि अपराधियों का कैसा परिणाम हुआ।"
27|70|उनके प्रति शोकाकुल न हो और न उस चाल से दिल तंग हो, जो वे चल रहे हैं।
27|71|वे कहते हैं, "यह वादा कब पूरा होगा, यदि तुम सच्चे हो?"
27|72|कहो, "जिसकी तुम जल्दी मचा रहे हो बहुत सम्भव है कि उसका कोई हिस्सा तुम्हारे पीछे ही लगा हो।"
27|73|निश्चय ही तुम्हारा रब तो लोगों पर उदार अनुग्रह करनेवाला है, किन्तु उनमें से अधिकतर लोग कृतज्ञता नहीं दिखाते
27|74|निश्चय ही तुम्हारा रह भली-भाँति जानता है, जो कुछ उनके सीने छिपाए हुए हैं और जो कुछ वे प्रकट करते हैं।
27|75|आकाश और धरती में छिपी कोई भी चीज़ ऐसी नहीं जो एक स्पष्ट किताब में मौजूद न हो
27|76|निस्संदेह यह क़ुरआन इसराईल की सन्तान को अधिकतर ऐसी बाते खोलकर सुनाता है जिनके विषय में उनसे मतभेद है
27|77|और निस्संदह यह तो ईमानवालों के लिए मार्गदर्शन और दयालुता है
27|78|निश्चय ही तुम्हारा रब उनके बीच अपने हुक्म से फ़ैसला कर देगा। वह अत्यन्त प्रभुत्वशाली, सर्वज्ञ है
27|79|अतः अल्लाह पर भरोसा रखो। निश्चय ही तुम स्पष्ट सत्य पर हो
27|80|तुम मुर्दों को नहीं सुना सकते और न बहरों को अपनी पुकार सुना सकते हो, जबकि वे पीठ देकर फिरे भी जा रहें हो।
27|81|और न तुम अंधों को उनकी गुमराही से हटाकर राह पर ला सकते हो। तुम तो बस उन्हीं को सुना सकते हो, जो हमारी आयतों पर ईमान लाना चाहें। अतः वही आज्ञाकारी होते हैं
27|82|और जब उनपर बात पूरी हो जाएगी, तो हम उनके लिए धरती का प्राणी सामने लाएँगे जो उनसे बातें करेगा कि "लोग हमारी आयतों पर विश्वास नहीं करते थे"
27|83|और जिस दिन हम प्रत्येक समुदाय में से एक गिरोह, ऐसे लोगों का जो हमारी आयतों को झुठलाते है, घेर लाएँगे। फिर उनकी दर्जाबन्दी की जाएगी
27|84|यहाँ तक कि जब वे आ जाएँगे तो वह कहेगा, "क्या तुमने मेरी आयतों को झुठलाया, हालाँकि अपने ज्ञान से तुम उनपर हावी न थे या फिर तुम क्या करते थे?"
27|85|और बात उनपर पूरी होकर रहेगी, इसलिए कि उन्होंने ज़ुल्म किया। अतः वे कुछ बोल न सकेंगे
27|86|क्या उन्होंने देखा नहीं कि हमने रात को (अँधेरी) बनाया, ताकि वे उसमें शान्ति और चैन प्राप्त करें। और दिन को प्रकाशमान बनाया (कि उसमें काम करें)? निश्चय ही इसमें उन लोगों के लिए निशानियाँ है, जो ईमान ले आएँ
27|87|और ख़याल करो जिस दिन सूर (नरसिंघा) में फूँक मारी जाएगी और जो आकाशों और धरती में है, घबरा उठेंगे, सिवाय उनके जिन्हें अल्लाह चाहे - और सब कान दबाए उसके समक्ष उपस्थित हो जाएँगे
27|88|और तुम पहाड़ों को देखकर समझते हो कि वे जमे हुए है, हालाँकि वे चल रहे होंगे, जिस प्रकार बादल चलते है। यह अल्लाह की कारीगरी है, जिसने हर चीज़ को सुदृढ़ किया। निस्संदेह वह उसकी ख़बर रखता है, जो कुछ तुम करते हो
27|89|जो कोई सुचरित लेकर आया उसको उससे भी अच्छा प्राप्त होगा; और ऐसे लोग घबराहट से उस दिन निश्चिन्त होंगे
27|91|मुझे तो बस यही आदेश मिला है कि इस नगर (मक्का) के रब की बन्दगी करूँ, जिसने इस आदरणीय ठहराया और उसी की हर चीज़ है। और मुझे आदेश मिला है कि मैं आज्ञाकारी बनकर रहूँ
27|92|और यह कि क़ुरआन पढ़कर सुनाऊँ। अब जिस किसी ने संमार्ग ग्रहण किया वह अपने ही लिए संमार्ग ग्रहण करेगा। और जो पथभ्रष्टि रहा तो कह दो, "मैं तो बस एक सचेत करनेवाला ही हूँ।"
27|93|और कहो, "सारी प्रशंसा अल्लाह के लिए है। जल्द ही वह तुम्हें अपनी निशानियाँ दिखा देगा और तुम उन्हें पहचान लोगे। और तेरा रब उससे बेख़बर नहीं है, जो कुछ तुम सब कर रहे हो।"
चन्द्रमुखी बसु
चन्द्रमुखी बोस (बांग्ला:চন্দ্রমুখী; 1860-1944), देहरादून की एक बंगाली ईसाई, जो तब संयुक्त प्रान्त आगरा व अवध के अन्तर्गत स्थित था, ब्रिटिश भारत की पहली दो महिला स्नातकों में से एक थी। 1882 में, कादम्बिनी गांगुली के साथ, उन्होंने भारत के कलकत्ता विश्वविद्यालय से कला में स्नातक की परीक्षा उत्तीर्ण की। उनकी औपचारिक डिग्री 1883 में विश्वविद्यालय के दीक्षांत समारोह के दौरान सौंपी गई थी।
प्रारंभिक जीवन
उनके पिता का नाम भुवन मोहन बोस था। उन्होंने 1880 में देहरादून नेटिव क्रिश्चियन स्कूल से पहली कला की परीक्षा उत्तीर्ण की। उस समय बेथ्यून स्कूल, जिसमें वह प्रवेश करना चाहती थी; गैर-हिंदू लड़कियों को स्वीकार नहीं किया, और इस तरह उन्हें रेवरेंड अलेक्जेंडर डफ के फ्री चर्च इंस्टीट्यूशन (अब स्कॉटिश चर्च कॉलेज) में कला संकाय के स्तर पर भर्ती होना पड़ा। 1876 ​​में, लिंग के प्रति भेदभावपूर्ण आधिकारिक रुख के कारण, उन्हें कला संकाय परीक्षा के लिए बैठने की विशेष अनुमति दी गई थी। उस वर्ष परीक्षा में शामिल होने वाली एकमात्र लड़की के रूप में, उन्हें प्रथम स्थान प्राप्त हुआ, हालांकि विश्वविद्यालय को उनके परिणाम प्रकाशित करने से पूर्व कई बैठकों की श्रृंखला आयोजित करनी पड़ी थी। कादम्बिनी गांगुली से पहले, चंद्रमुखी बोस ने 1876 में अपनी प्रवेश परीक्षा पहले ही पास कर दी थी, हालाँकि विश्वविद्यालय ने उन्हें सफल उम्मीदवार के रूप में भर्ती करने से मना कर दिया था। केवल 1878 में विश्वविद्यालय के बदले हुए संकल्प के कारण उन्हें आगे की पढ़ाई करने की अनुमति मिल गई। जब उन्होंने एफ.ए. की परीक्षा उत्तीर्ण की, तो वह कादम्बिनी गांगुली के साथ डिग्री पाठ्यक्रम के लिए बेथ्यून कॉलेज चली गई। अपनी स्नातक स्तर की पढ़ाई के बाद, वह कलकत्ता विश्वविद्यालय से एमए और 1884 में ब्रिटिश साम्राज्य में स्नातक पास करने वाली एकमात्र (और पहली) महिला थीं। उन्होंने जब एम.ए. की परिक्षा पास की तब ईश्वरचन्द्र विद्यासागर ने उनका सम्मान किया था, और उन्हें "कैसेल्स इलेस्ट्रेटेड शेक्सपियर" की प्रति भेंट की थी।
बाद का जीवन
उन्होंने 1886 में बेथ्यून कॉलेज में प्राध्यापक के रूप में अपने करियर की शुरूआत की (वह अभी भी बेथ्यून स्कूल का हिस्सा था)। कॉलेज 1888 में स्कूल से अलग हो गया था। आगे चलकर वे इस कॉलेज की प्रिंसिपल बन गई, इस प्रकार वह दक्षिण एशिया में एक स्नातक शैक्षणिक प्रतिष्ठान की पहली महिला प्रमुख बन गई।
खराब स्वास्थ्य के कारण 1891 में उन्होंने सेवानिवृत्त ले ली और शेष जीवन देहरादून में बिताया। 1944 में उनका देहरादून में निधन हो गया।
बहनें
उनकी दो बहनें, बिधुमुखी और बिंदूबासिनी भी प्रसिद्ध थीं। उनके ही नक्शे कदम में चलते हुए बिधुमुखी बोस और वर्जीनिया मैरी मित्रा (नंदी) 1890 में कलकत्ता मेडिकल कॉलेज से स्नातक करने वाली शुरुआती महिलाओं में से एक थीं। इसके बाद, 1891 में बिंदूबासिनी बोस ने कलकत्ता मेडिकल कॉलेज से स्नातक किया।
एडवर्ड बर्नेट टाइलर
सर एडवर्ड बर्नेट टाइलर (2 अक्टूबर 1832 – 2 जनवरी 1917) एक अंग्रेज़ मानव विज्ञानी थे।
टाइलर सांस्कृतिक विकासवाद के प्रतिनिधि हैं। टाइलर ने प्राचीन संस्कृति और मानवविज्ञान में, चार्ल्स लिएल के विकासवाद के सिद्धान्त पर आधारित मानव विज्ञान के वैज्ञानिक अध्ययन के संदर्भ का वर्णन किया है। उनका विश्वास था कि समाज और धर्म के विकास के पीछे एक कार्यात्मक आधार होता है, इनका दृढ़ विश्वास था कि वो आधार सार्वभौमिक होता है। ई. बी. टाइलर को कई लोग सामाजिक मानव विज्ञान का संस्थापक मानते हैं और इस क्षेत्र में उनके द्वारा किया गया कार्य बहुत ही महत्तवपूर्ण और मानवविज्ञान विषय के लिए सदैव सराहा जाने वाला योगदान माना जाता है। मानवविज्ञान 19वीं शताब्दी की शुरूआत में अपना आकार लेने लगा था। उनका यह विश्वास था कि मानव इतिहास और प्रागैतिहासिक काल पर किया गया शोध ब्रिटिश समाज में सुधार की नींव डालने में सहायक होगा।
उन्होनें साधारण रूप में प्रयोग होने वाले शब्द जीववाद (प्राणी की आत्मा पर विश्वास, सभी में जीवात्मा का होना और प्राकृतिक आविर्भाव) से दोबारा परिचय कराया. उन्होंने जीववाद को धर्म के विकास का पहला चरण माना.
प्रारंभिक जीवन
ई.बी. टाइलर का जन्म 1832 में लंदन के कैंबरवेल में हुआ था। वह जोसेफ टाइलर और हैरिएट टाइलर की संतान थे जो आर्थिक रूप से धनी थे और क्वेकर समुदाय से संबंध रखते थे। वे लंदन ब्रास फैक्ट्री के मालिक थे।
उनका शिक्षण कार्य टोटेनहैम के ग्रोव हाउस स्कूल में हुआ, लेकिन कच्ची उम्र में ही माता-पिता की मृत्यु हो जाने और अपनी रूढ़िवादी क्वेकर पृष्ठभूमि के चलते वे कभी कोई डिग्री हासिल नहीं कर पाए. अपने माता-पिता की मृत्यु के बाद उन्होंने स्वयं को अपने परिवार का व्यापार संभालने के लिए तैयार किया, लेकिन तपेदिक के शुरूआती लक्षणों के कारण यह योजना बीच में ही छोड़नी पड़ी. गरम स्थानों पर समय बिताने की सलाह को मानते हुए टाइलर ने 1855 में इंग्लैंड छोड़ दिया और मध्य अमेरिका चले गए। यह अनुभव उनके लिए बहुत महत्वपूर्ण और रचनात्मक साबित हुआ और इसने उनमें जीवन भर अनजानी संस्कृतियों का अध्ययन करने की रुचि पैदा की।
अपनी यात्राओं के दौरान टाइलर हेनरी क्रिस्टी से भी मिले, जो उन्हीं की तरह एक क्वेकर और मानवविज्ञानी और पुरातत्वविद थे। क्रिस्टी से जुड़ने के बाद टाइलर में मानव शास्त्र के प्रति गहरी रूची जगी और इससे प्रागैतिहासिक अध्ययनों को शामिल करने के लिए उनकी जांचों को व्यापक बनाने में मदद मिली।
पेशेवर करियर
टाइलर का पहला प्रकाशन 1856 में उनकी क्रिस्टी के साथ मैक्सिको की यात्रा का परिणाम था। टाइलर ने लोगों से मिलने पर उनमें धर्म पर विश्वास एवं उनकी धार्मिक प्रथाओं को जाना और उसी आधार पर अपने लेख तैयार किए। इंगलैंड वापस लौटने पर उन्होंने इसे एनाहॉक: या मैक्सिको और मैक्सिकन, पौराणिक और आधुनिक नाम से अपनी कृति को प्रकाशित किया। फिर उन्होंने दोबारा यात्रा नहीं की और पिछड़ी जनजातियों के समकालीन एवं प्रागैतिहासिक काल के (पुरातात्विक नतीजों के आधार पर) विश्वासों और प्रथाओं का अध्ययन करते रहे और फिर इन्होंने अपनी कृति "मानव जाति का प्रारंभिक इतिहास और सभ्यता के विकास पर शोध " को 1865 में प्रकाशित किया। इसके बाद उनकी सबसे ज्यादा प्रभावी कृति मानव संस्कृति (1871) प्रकाशित हुई। इसके बाद भी उन्होने लेखन कार्य जारी रखा और प्रथम विश्वयुद्ध की शुरूआत तक लिखते रहे। उनकी सभी कृतियों में उनका सबसे महत्तवपूर्ण कार्य मानव संस्कृति रहा। यह केवल इसलिए महत्तवपूर्ण नहीं था कि इसमें मानव सभ्यता का गहन अध्ययन और विज्ञान जैसे उभरते हुए क्षेत्र में इसका योगदान था बल्कि यह इसलिए भी महत्त्वपूर्ण था क्योंकि इसका प्रभाव कुछ नौजवान शिक्षार्थियों पर भी पड़ा था, जैसे कि जे.जी. फ्रेजर. फ्रेजर, टाइलर द्वारा विकसित इस नये विषय को समझना चाहते थे और उनकी इच्छा थी कि वे भी आने वाले सालों में मानव विज्ञान के वैज्ञानिक अध्ययन की दिशा में अपना महत्वपूर्ण योगदान दें।
1871 में टाइलर को शाही समाज के विद्वान के रूप में चुना गया और 1875 में इन्होंने ऑक्सफोर्ड विश्वविद्यालय से सिविल कानून के डॉक्टर की मानद उपाधि प्राप्त की। 1883 में इनको ऑक्सफोर्ड में विश्वविद्यालय के संग्रहालय में कीपर के रूप में नियुक्त किया गया था। इन्होने यहां पर व्याख्याता के रूप में भी कार्य किया। 1884-1895 की समयावधि में इन्हे पहले मानवविज्ञान के रीडर की भी उपाधि मिली। वे पिट रिवर म्यूजीयम के आंरभिक इतिहास में भी संलग्न थे, हालांकि इसमें इनकी भागीदारी का होना विवाद का विषय है।
1896 में वे ऑक्सफोर्ड में पहले मानव विज्ञान के प्रोफेसर बने उन्हें 1912 में नाइट की उपाधि दी गई।
विचारधारा और "आदिम संस्कृति "
टाइलर की विचारधारा का उनके सबसे प्रसिद्ध कार्य, आदिम संस्कृति में अच्छा वर्णन किया गया है, जो दो खंडों में है। प्रथम खंड, संस्कृति का ऊदय नृवंशविज्ञान के विभिन्न पहलुओं को संबोधित करता है जिसमें सामाजिक विकास, भाषा विज्ञान और मिथक भी शामिल हैं। दूसरा खंड, जिसका शीर्षक आदिम संस्कृति में धर्म है, मुख्य रूप से "जीववाद" की व्याख्या करता है। टाइलर की विचारधारा की वास्तविकता ये हैं कि उन्हें 'धर्म का ज़िम्मेदार' समझा जाता है। बल्कि टाइलर धर्म के प्रति स्पष्ट नकारात्मक भावना रखते है और विशेष रूप से ईसाई धर्म के प्रति.
आदिम संस्कृति के पहले पृष्ठ पर, टाइलर ने एक अखिल समावेशी परिभाषा, जो उनके एक नृविज्ञान और धर्म के अध्ययन के लिए सबसे व्यापक रूप से मान्यता प्राप्त है, लिखी है: "संस्कृति या सभ्यता, इसकी व्यापकता, नृवंशविज्ञान के अर्थ में ले लिया जाये तो यह पूरी तरह जटिल है जिसमे की ज्ञान, विश्वास, कला, नैतिकता, कानून, रीती रिवाज और अन्य किसी भी तरह की क्षमता जो आदमी ने समाज के एक सदस्य के रूप में ग्रहण की है।"
अपने कई पूर्ववर्तियों और समकालीन के विपरीत, टाइलर ने कहा कि मनुष्य का मन और उसकी क्षमताये विश्व स्तर पर सामाजिक विकास में एक विशेष समाज के स्तर के विपरीत एक ही हैं। इसका अनिवार्य रूप से मतलब है कि एक शिकारी समाज में भी उतना ही ज्ञान होगा जितना की एक उन्नत औद्योगिक समाज में. इसमें टाइलर ने यह अंतर पाया कि शिक्षा का ही फर्क होता है, ज्ञान और पद्धति प्राप्त करने के लिए हजारों साल लगते हैं। यही कारण है कि टाइलर आदिम संस्कृति को एक बच्चे कि तरह समझते हैं और यह देखतें हैं कि संस्कृति और मानव मस्तिष्क विकास के मामले में प्रगति शील हैं। इसकी एक वजह जो उन्होंने लिखी वो पतन के सिद्धांत का खंडन करना है, यह उस समय बहुत लोकप्रिय था। आदिम संस्कृति के अंत में, टाइलर ने दावा किया है कि. "संस्कृति का विज्ञान अनिवार्य रूप से एक 'सुधारकों का विज्ञान है।"
एक और शब्द जिसका श्रेय टाइलर को जाता है वह है उनके "उत्तरजीविता" का सिद्धांत. टाइलर का दावा किया था कि जब एक समाज विकसित होता है, तो कुछ रीति रिवाज़ जो कि अब समाज में अनावश्यक हैं उन्हें पहले के जैसा ही रहने दिया जाता है जैसे कि घर में पड़ा बेकार का सामान होता है। उनके लिए उत्तरजीवीता का सिद्धांत "प्रक्रिया, रिवाज और विचार, हैं। जो कि हमारी आदत के जोर पर ही नये समाज की ओर बढ़ता है। यह नया समाज अपने पुराने घर से बिल्कुल अलग है और इस तरह से यह पुराने संस्कारों के सबूत की तरह रहता है जिनमें से अब नये संस्कारों ने जन्म ले लिया है। इसमें कुछ पुरानी प्रथायें भी शामिल हैं जैसे कि यूरोपियिन रक्तपात. जो कि लंबे समय तक चली चिकित्सा पद्यतियों जिनपर यह आधारित था बाद में आधुनिक तकनीकों से बदल दिया गया। उत्तरजीविता को लेकर बहुत अधिक आलोचना के बावजूद (आलोचकों ने यह तर्क दिया कि उन्होंने इस शब्द की पहचान की है लेकिन इसके लिए अपर्याप्त कारण दिए हैं जैसे कि उत्तरजीवियों कि उत्तरजीविता कैसे बनी रही) इस शब्द को गढने में उनकी मौलिकता आज भी मानी जाती है।
उत्तरजीविता
टाइलर के जीवन की अवधारणा (मेमे के समान) उस संस्कृति के लक्षण को परिभाषित करती है जो कि मानव सभ्यता के पहले चरण का प्रतिबिंब है। टाइलर के अनुसार जीवन से मतलब "प्रक्रियाओं, सीमा शुल्क, विचारों और इससे भी कहीं ज्यादा है। ये समाज की वो स्थितियां हैं जो हमारी आदत की मजबूरी से संचालित होती हैं और ये अपने पहले के घर से बदली हुई होती हैं तथा ये हमेशा हमारी पुरानी संस्कृति की स्थिति के सबूत एवं उदारहरण के रूप में रहती है। यह संस्कृति अब नये रूप में विकसित हो रही है". जीवन का अध्ययन करने से मानवजाति के विवरणकारों को पहले से स्थापित सांस्कृतिक लक्षणों का दोबारा से निर्माण करने में मदद मिलती है और संभवत: संस्कृति के विकास कार्य में भी मदद मिलती है। उत्तरजीविता के रूप में धर्म ई. बी टाइलर का यह तर्क था कि भूतकाल में धर्म को लोगों द्वारा संसार की घटनाओं का विवरण करने में प्रयोग किया जाता था। उन्होनें यह पाया कि यह बहुत आवश्यक है कि धर्म में संसार में घटित होने वाली सभी घटनाओं का तर्क सहित विवरण करने की क्षमता हो। उदाहरण के तौर पर भगवान (दैवीय शक्ति) ने हमें सूरज इसलिए दिया ताकि हमें गर्माहट और रोशनी मिलती रहे। टाइलर ने यह तर्क दिया कि जीवात्मा ही वास्तव में धर्म है जो हर धर्म की आवश्यकता है, यही इसका जवाब दे सकती है कि कौन सा धर्म पहले आया और कौन सा धर्म सभी ध्रर्मों का आधार है। उनके लिए तो जीवात्मा ही इन सभी सवालों का जवाब है, इसीलिए यह इन सभी धर्मों का सही आधार होना चाहिये। जीवात्मा का वर्णन करते हुए कहा जाता है कि इसका मतलब सभी प्राणियों में आत्मा होने पर विश्वास करना है। टाइलर ने जिस सत्य को जाना कि समकालीन आधुनिक धर्मपरायण लोग भी आत्मा पर विश्वास करते हैं। यह सत्य इस बात को दर्शाता है कि ये लोग आदिम समाज से ज्यादा प्रगतिशील नहीं थे। उनके लिए इस बात से यह अर्थ निकलता है कि समकालीन आधुनिक धर्मपरायण लोग विश्व की राहों को नहीं जानते हैं और इन लोगों को यह भी नहीं पता है कि जीवन कैसे चलता है क्यों कि उनका ज्ञान को विश्व के बारे में उनकी समझ पर निर्भर करता है। अगर घटनाओं के होने के बारे में इन लोगों की समझ से वैज्ञानिक विवरण हटा दिया जाये तो आज भी ये धर्मपरायण लोग अर्ध विकसित हैं। सबसे आवश्यक बात यह कि टाइलर आधुनिक लोगों की धर्मपरायणता को रूढ़ियों से बंधा अज्ञान मानते हैं। दूसरे शब्दों में इन लोगों का इश्वर में विश्वास जीवित रहने के लिए ही है, क्यों कि विज्ञान अब जिन चीज़ों को परिभाषित करता है वो सब पहले से ही धर्म द्वारा तर्कसंगत बताई जा चुकी हैं।
संबंधित अध्ययन
जोन लियोपोल्ड, 1980. तुलनात्मक और विकासवादी परिप्रेक्ष्य में संस्कृति: ई. बी. टाइलर और आदिम संस्कृति का निर्माण. बर्लिन: डिट्रीच रिमर वर्लग (अंग्रेज़ी में)
लज़ान्या
लज़ाञा (बहुवचन लज़ाञे) एक इतालवी पास्ता कैसरोल पकवान है जिसमें एक के बाद एक पास्ता, चीज़, सौस और प्रायः अन्य सामग्रीयों की परतें होती हैं। इतालावी व्यंजनों की विशिष्टता के अनुसार, इसके कई क्षेत्रीय रूप मौजूद हैं। कुछ क्षेत्रों में, विशेष रूप से इटली के दक्षिणी क्षेत्रों में इस्तेमाल किए जाने वाले सॉस के या तो साधारण टमाटर सॉस होने की संभावना होती है या रागु होने की, जबकि अन्य क्षेत्रों में, विशेष रूप से उत्तरी इटली में, बेच्मेल सौस का उपयोग किया जाता है।
यह शब्द पकवान और पास्ता की परत, दोनों के लिए इस्तेमाल किया जाता है। लज़ाञा एकवचन शब्द है, जबकि लज़ाञे इसका बहुवचन है। ब्रिटेन में इस पकवान के लिए इसके बहुवचन नाम (लज़ाञे) का ही प्रयोग किया जाता है।
लज़ाञा शब्द, जो मूल रूप से एक खाना पकाने के बर्तन को कहते हैं, अब केवल व्यंजन को ही वर्णित करता है।
उत्पत्ति
हालांकि आम तौर पर यह माना जाता है कि इस पकवान की उत्पत्ति इटली में हुई, एक सिद्धांत यह है कि "लाज़ाञा" शब्द यूनानी λάσανα (लासाना) या λάσανον (लासानोन) से आया जिसका अर्थ है "घडोंची या पॉट का स्टैंड", "पेशाबदान". रोम वासियों ने इस शब्द को "लसानाम" के रूप में ग्रहण किया, लैटिन भाषा में जिसका अर्थ होता है "खाना पकाने का बर्तन". इटली के लोग इस शब्द का इस्तेमाल उस बर्तन के लिए करते थे जिसमें लज़ान्या बनता था। बाद में पकवान, परोसे जाने वाली थाली के नाम से जाना जाने लगा।
एक अन्य सिद्धांत के अनुसार यह जताया गया है कि हो सकता है कि लज़ान्या शब्द की उत्पत्ति यूनानी शब्द λάγανον (लागानों) से हुई है, जिसका अर्थ है लच्छों में कटे पास्ता आटे की चपटी परत. यह एक दिलचस्प जानकारी है कि ग्रीक में λαγάνα (लगाना) शब्द का प्रयोग अभी भी किया जाता है जिसका अर्थ है एक प्रकार की पतली चपटी अखमीरी ब्रेड.
लाज़ाञा बनाने की विधि को इंग्लैंड में प्रकाशित सबसे पहली पाक पुस्तिका में विशेष रूप से प्रकाशित किया गया था, जिसके परिणामस्वरूप बने एक शहरी कथा के अनुसार यह पकवान ब्रिटिश आइल्स में तैयार किया गया था। रोमन द्वारा "लसानाम" के पहले से ही इस्तेमाल किए जाने के मद्देनज़र, यह दावा संदेहास्पद लगता है।
राजनीतिक समाजशास्त्र
19वीं शताब्दी में राज्य और समाज के आपसी सम्बन्ध पर वाद-विवाद शुरू हुआ तथा 20वीं शताब्दी में, द्वितीय विश्वयुद्ध के बाद सामाजिक विज्ञानों में विभिन्नीकरण और विशिष्टीकरण की उदित प्रवृत्ति तथा राजनीति विज्ञान में व्यवहारवादी क्रान्ति और अन्तः अनुशासनात्मक उपागम के बढ़े हुए महत्व के परिणामस्वरूप जर्मन और अमरीकी विद्वानों में राजनीतिक विज्ञान के समाजोन्मुख अध्ययन की एक नूतन प्रवृत्ति शुरू हुई। इस प्रवृत्ति के परिणामस्वरूप राजनीतिक समस्याओं की समाजशास्त्रीय खोज एवं जांच की जाने लगी। ये खोजें एवं जांच न तो पूर्ण रूप से समाजशास्त्रीय थीं और न ही पूर्णतः राजनीतिक। अतः ऐसे अध्ययनों को ‘राजनीतिक समाजशास्त्र’ के नाम से पुकारा जाने लगा।
परिचय
एक स्वतन्त्र और स्वायत्त अनुशासन के रूप में ‘राजनीतिक समाजशास्त्र’ का उद्भव और अध्ययन-अध्यापन एक नूतन घटना है। प्रथम विश्वयुद्ध के बाद फेंज न्यूमा, सिमण्ड न्यूमा, हेन्स गर्थ, होरोविज, जेनोविटस, सी.राइट मिल्स, ग्रियर ओरलिन्स, रोज, मेकेंजी, लिपसेट जैसे विद्वानों और चिन्तकों की रचनाओं में ‘राजनीतिक समाजशास्त्र’ ने एक विशिष्ट अनुशासन के रूप् में लोकप्रियता अर्जित की है। लेकिन आज भी यह विषय अपनी बाल्यावस्था में ही है। यहां तक कि इस विषय के नामकरण के बारे में भी आम सहमति नहीं पायी जाती है। कतिपय विद्वान इसे ‘राजनीतिक समाजशास्त्र’ (Political Sociology) कहकर पुकारते हैं जबकि अन्य विद्वान इसे ‘राजनीति का समाजशास्त्र’ (Sociology of Politics) कहना पसन्द करते हैं। एस. एन. इसे ‘राजनीतिक प्रक्रियाओं और व्यवस्थाओं का समाजशास्त्रीय अध्ययन’ (Sociological study of Political Processes and Political Systems) कहकर पुकारते हैं। ‘राजनीतिक समाजशस्त्र’ वस्तुतः समाजशास्त्र और राजनीतिशास्त्र के बीच विद्यमान सम्बन्धों की घनिष्ठता का सूचक है। इस विषय की व्याख्या समाजशास्त्री और राजनीतिशास्त्री अपने-अपने ढंग से करते हैं। जहां समाजवादी के लिए यह समाजशास्त्र की एक शाखा है, जिसका सम्बन्ध समाज के अन्दर या मध्य में निर्दिष्ट शक्ति के कारणों एवं परिणामों तथा उन सामाजिक और राजनीतिक द्वन्द्वों से है जो कि सत्ता या शक्ति में परिवर्तन लाते हैं; राजनीतिशास्त्री के लिए यह राजनीतिशास्त्र की शाखा है जिसका सम्बन्ध सम्पूर्ण समाज व्यवस्था के बजाय राजनीतिक उपव्यवस्था को प्रभावित करने वाले अन्तःसम्बन्धों से है। ये अन्तःसम्बन्ध राजनीतिक व्यवस्था तथा समाज की दूसरी उपव्यवस्थाओं के बीच में होते हैं। राजनीतिशास्त्री की रूचि राजनीतिक तथ्यों की व्याख्या करने वाले सामाजिक परिवर्त्यों तक रहती है जबकि समाजशास्त्री समस्त सम्बन्धी घटनाओं को देखता है।
परिभाषा
एक नया विषय होने के कारण ‘राजनीतिक समाजशास्त्र’ की परिभाषा करना थोड़ा कठिन है। राजनीतिक समाजशास्त्र के अन्तर्गत हम सामाजिक जीवन के राजनीतिक एवं सामाजिक पहलुओं के बीच होने वाली अन्तःक्रियाओं का विश्लेषण करते हैं; अर्थात् राजनीतिक कारकों तथा सामाजिक कारकों के पारस्परिक सम्बन्धों तथा इनके एक-दूसरे पर प्रभाव एवं प्रतिच्छेदन का अध्ययन करते हैं।
‘राजनीतिक समाजशास्त्र’ की निम्नलिखित परिभाषाएं की जाती हैं :
डाउसे तथा ह्यूज : राजनीतिक समाजशास्त्र, समाजशास्त्र की एक शाखा है जिसका सम्बन्ध मुख्य रूप से राजनीति और समाज में अन्तःक्रिया का विश्लेषण करना है।
जेनोविट्स : व्यापकतर अर्थ में राजनीतिक समाजशास्त्र समाज के सभी संस्थागत पहलुओं की शक्ति के सामाजिक आधार से सम्बन्धित है। इस परम्परा में राजनीतिक समाजशास्त्र स्तरीकरण के प्रतिमानों तथा संगठित राजनीति में इसके परिणामों का अध्ययन करता है।
लिपसेट : राजनीतिक समाजशास्त्र को समाज एवं राजनीतिक व्यवस्था के तथा सामाजिक संरचनाओं एवं राजनीतिक संस्थाओं के पारस्परिक अन्तःसम्बन्धों के अध्ययन के रूप में परिभाषित किया जा सकता है।
बेंडिक्स : राजनीति विज्ञान राज्य से प्रारम्भ होता है और इस बात की जांच करता है कि यह समाज को कैसे प्रभावित करता है। राजनीतिक समाजशास्त्र समाज से प्रारम्भ होता है और इस बात की जांच करता है कि वह राज्य को कैसे प्रभावित करता है।
पोपीनो : राजनीतिक समाजशास्त्र में वृहत् सामाजिक संरचना तथा समाज की राजनीतिक संस्थाओं के पारस्परिक सम्बन्धों का अध्ययन किया जाता है।
सारटोरी : राजनीतिक समाजशास्त्र एक अन्तःशास्त्रीय मिश्रण है जो कि सामाजिक तथा राजनीतिक चरों को अर्थात् समाजशास्त्रियों द्वारा प्रस्तावित निर्गमनों को राजनीतिशास्त्रियों द्वारा प्रस्तावित निर्गमनों से जोड़ने का प्रयास करता है। यद्यपि राजनीतिक समाजशास्त्र राजनीतिशास्त्र तथा समाजशास्त्र को आपस से जोड़ने वाले पुलों में से एक है, फिर भी इसे ‘राजनीति के समाजशास्त्र’ का पर्यायवाची नहीं समझा जाना चाहिए।
लेविस कोजर : राजनीतिक समाजशास्त्र, समाजशास्त्र की वह शाखा है जिसका सम्बन्ध सामाजिक कारकों तथा तात्कालिक समाज में शक्ति वितरण से है। इसका सम्बन्ध सामाजिक और राजनीतिक संघर्षो से है जो शक्ति वितरण में परिवर्तन का सूचक है।
टॉम बोटामोर : राजनीतिक समाजशास्त्र का सरोकर सामाजिक सन्दर्भ में सत्ता (पॉवर) से है। यहां सत्ता का अर्थ है एक व्यक्ति या सामाजिक समूह द्वारा कार्यवाही करने, निर्णय करने व उन्हें कार्यान्वित करने और मोटे तौर पर निर्णय करने के कार्यक्रम को निर्धारित करने की क्षमता जो यदि आवश्यक हो तो अन्य व्यक्तियों और समूहों के हितों और विरोध में भी प्रयुक्त हो सकती है।
निष्कर्षतः राजनीतिक समाजशास्त्र का उपागम सामाजिक एवं राजनीतिक कारकों को समान महत्व देने के कारण, समाजशास्त्र तथा राजनीतिशास्त्र दोनों से भिन्न है तथा इसलिए यह एक पृथक् सामाजिक विज्ञान है। प्रो.आर.टी. जनगम के अनुसार राजनीतिक समाजशास्त्र को समाजशास्त्र एवं राजनीतिशास्त्र के अन्तःउर्वरक की उपज माना जा सकता है जो राजनीति को सामाजिक रूप में प्रेक्षण करते हुए, राजनीति पर समाज के प्रभाव तथा समाज पर राजनीति के प्रभाव का अध्ययन करता है। संक्षेप, में राजनीतिक समाजशास्त्र समाज के सामाजिक आर्थिक पर्यावरण से उत्पन्न तनावों और संघर्षो का अध्ययन कराने वाला विषय है। राजनीति विज्ञान की भांति राजनीतिक समाजशास्त्र समाज में शक्ति सम्बन्धों के वितरण तथा शक्ति विभाजन का अध्ययन हैं इस दृष्टि से कतिपय विद्वान इसे राजनीति विज्ञान का उप-विषय भी कहते है।
नैवेली लिग्नाइट कारपोरेशन लिमिटेड
एनएलसी इंडिया लिमिटेड (पहले इसका नाम 'नैवेली लिग्नाइट कारपोरेशन लिमिटेड' था।) भारत सरकार की नवरत्न कम्पनी है। यह लिग्नाइट का खनन करती है। यह लिग्नाइट कोयले की सबसे बड़ी खदान है तथा तमिलनाडु मे स्थित है
दोपहिया ट्रैक्टर
दोपहिया ट्रैक्टर अथवा 'पॉवर ट्रिलर' एक कृषि उपकरण है। इसमें केवल दो ही पहिये होते हैं। यह एक छोटा ट्रैक्टर है जिसे चालक पैदल चलते हुए पकड़ कर चलाता है। इसका इस्तेमाल छोटे किसानों तथा धान की खेती वाले क्षेत्रों में काफी बढ़ रहा है।
वलंगैमान
वलंगैमान (Valangaiman) भारत के तमिल नाडु राज्य के तिरुवारूर ज़िले में स्थित एक नगर है। यह कुडमुरुट्टी नदी के किनारे बसा हुआ है।
बघरास गाँव, भगवानपुर (बेगूसराय)
बघरास भगवानपुर, बेगूसराय, बिहार स्थित एक गाँव है।
मिल्लेख, भिकियासैण तहसील
मिल्लेख, भिकियासैण तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
उत्तरदायित्व का विसरण
उत्तरदायित्व का विसरण (Diffusion of responsibility) एक सामाजिक-मनोवैज्ञानिक परिघटना है। प्रायः देखा जाता है कि दूसरे व्यक्तियों के सामने कोई व्यक्ति किसी कार्य के करने या न करने का उत्तरदायित्व लेने के लिये कम रुचि दिखाता है। इसे ही 'उत्तरदायित्व का विसरण' कहते हैं। वह व्यक्ति सोचता है कि उस काम को करने का की जिम्मेदारी दूसरों की है या दूसरे लोग उस काम को पहले ही कर चुके होंगे।
ब्लूम वर्गिकी
ब्लूम की वर्गीकरण शिक्षा के अन्तर्गत 'सीखने के उद्देश्यों' के वर्गीकरण से सम्बन्धित है। यह नाम बेंजामिन ब्लूम के नाम पर रखा गया है जो उक्त वर्गीकरण सुझाने वाली समिति के अध्यक्ष थे। ब्लूम टक्सॉनोमी 1956 में बनाया गया था। इसके निर्माता माहान शैक्षिक मनोवैज्ञानिक ड्र. बेंजामिन ब्लूम हैं। उन्होने इसका निर्माण शिक्षा के क्षेत्र में सोच के उच्च प्रपत्र को बढ़ावा देने के लिए किया था। इसका प्रथम उदेश्या शिक्षा के अवधारणाओं, प्रक्रियाओं, और सिद्धांतों के विश्लेषण और मूल्यांकन का है। इसका अक्सर इस्तेमाल एजुकेशनल, ट्रैनिंग, एंड लर्निंग प्रोसेसस के निर्माण में किया जाता है।
"टक्सॉनोमी" का मतलब है " वर्गीकरण " अत: ब्लूम टक्सॉनोमी शिक्षा को सीखने के रूपों और स्तर के वर्गीकरण का एक प्रयास है। यह सुझाव दिया है कि ब्लूम टक्सॉनोमी में उच्च स्तर को प्रभावी ढंग से प्राप्त नहीं किया जा सकता अगर निचले स्तर को प्राप्त ना किया हो। इसलिए इसका वर्गीकार्ण 3 भागो में किया गया है- कॉग्निटिव डोमेन, अफेक्टिव डोमेन अथवा साइकमोटर डोमेन।
कॉग्निटिव डोमेन
संज्ञानात्मक डोमेन ज्ञान और बौद्धिक कौशल का विकास शामिल करता है(ब्लूम, 1956) तथ्यों के स्मार्ण की कला इसमें शामिल होती है। इसकी 6 प्रथम श्रेणियाँ हैं-
यह माना जाता है कि कॉग्निटिव डोमेन में वर्गीकार्ण कठिनाइयों की उपाधि को ध्यान में रखकर होता है।
ब्लूम की संशोधित वर्गिकी
लॉरीन आंडर्सन ने दवीड करत्वोल के साथ मिलकर ब्लूम रिवाइज़्ड टक्सॉनोमी के परिवर्तनों में योगदान दिया है जिनमें सबसे प्रथम प्रिवर्तन है जहाँ संज्ञा शब्दों को हटाकर क्रिया शब्दों का प्रयोग किया गया है
लाभ
ब्लूम टक्सॉनोमी विद्यार्थी के बौद्धिक विकास में योगदान देती है। इसके वर्गीकरणों के उपयोग से विद्यार्थी एक विषय को अपने तरीके से समझ सकता है और उसके समाधानो पर अपनी सोच से विचार कर सकता है। ब्लूम टक्सॉनोमी के मध्यम से विद्यार्थी विचारो की गहेरईओं का विश्लेषण बड़े उपयोगी रूप से कर सकता है। यहाँ अध्यापक एक सहायक की तरह होती है जो विचारों को समझने में केवल सहायता करती है। इस तरह विद्यार्थी स्वतंत्र बन जाता है।
रोमन गृहयुद्ध
प्राचीन रोम में कई नागरिक युद्ध थे, विशेष रूप से रोमन गणराज्य के अंतिम दौर पर। इनमें से सबसे प्रसिद्ध 40 ईसा पूर्व में जूलियस सीजर और पोम्पी के नेतृत्व में सीनेट अभिजात वर्ग में, और आगे चल कर सीज़र के उत्तराधिकारियों और ओप्टिमाते गुट के बीच, इसके अलावा 30 ईसा पूर्व में ओक्ताविस ​​और मार्क एंटनी के बीच युद्ध रहे हैं। यहाँ प्राचीन रोम में गृह युद्ध की सूची है:
सन्दर्भ
Kohn, George Childs, 'Dictionary of Wars, Revised Edition' (Checkmark Books, New York, 1999)
अभिस्वीकृति
प्राधिकरण के बजाय अभिस्वीकृति के माध्यम से क्रेडिट प्राप्त करना इंगित करता है कि व्यक्ति या संगठन का काम में सवाल पैदा करने में सीधा हाथ नहीं था, लेकिन इसमें लेखक के लिए धन, आलोचना या प्रोत्साहन का योगदान हो सकता है। स्वीकृति को वर्गीकृत करने के लिए विभिन्न योजनाएँ मौजूद हैं; क्रोनिन एट अल। निम्नलिखित छह श्रेणियां दें:
स्वीकार किए जाने वाले व्यक्तियों, प्रायोजकों और फंडिंग एजेंसियों के प्रभाव का मूल्यांकन करने के लिए शोध पत्रों से पावती अनुभाग (जिसे "पावर्स पारेटेक्स्ट" भी कहा जाता है) से ग्रंथ सूची निकालने के कुछ प्रयास किए गए हैं।
नटराजन सुब्रमण्यम
नटराजन सुब्रमणियन , जिन्हें नट्टी के रूप में जाना जाता है, एक भारतीय छायाकार हैं, जिन्होंने तमिल, तेलुगु और हिंदी फिल्मों में काम किया है। उन्होंने तमिल फिल्मों में एक अभिनेता के रूप में भी काम किया है और सथुरंगा वेट्टई (2014) में एक अभिनेता के रूप में अपने प्रदर्शन के माध्यम से पहचान हासिल की है।
व्यवसाय
बड़े बजट की हिंदी फिल्मों में सिनेमैटोग्राफी से दूर, नटराजन ने छोटे बजट की तमिल फिल्मों में एक अभिनेता के रूप में एक वैकल्पिक कैरियर शुरू किया है। वह शुरू में दो फिल्मों में अपने दोस्त उदय महेश, नालई (2006) और चक्करा वियुगम (2008) में दिखाई दिए, दोनों ही बॉक्स ऑफिस पर किसी का ध्यान नहीं गया लेकिन अभिनेता के रूप में नटराजन के प्रदर्शन के लिए सकारात्मक प्रशंसा हासिल की। उन्होंने दो और एक्शन-मसाला फिल्मों में अभिनय किया, जिनका उद्देश्य गाँव और शहर के दर्शकों के लिए, मिलगा (2010) और मुथुकु मुथागा (2011) था, जिन्हें इसी तरह की गुनगुनी प्रतिक्रियाएँ मिलीं। 2014 में, नटराजन ने तमिल कापर फिल्म, सथुरंगा वेट्टई में निर्देशन किया, जो नवागंतुक विनोथ द्वारा निर्देशित और मनोबला द्वारा निर्मित थी। फिल्म सकारात्मक समीक्षा के साथ खुली और बॉक्स ऑफिस पर एक आश्चर्यजनक सफलता बन गई, एक आलोचक नटराजन के साथ "गांधी बाबू के रूप में शानदार है। वह अभिव्यक्त शरीर और आंखों की भाषा के साथ अपने दिमाग से अधिक दिमाग का उपयोग करके आनंद के साथ अपनी भूमिका निभाता है"।
नटराजन सुब्रमण्यम की आगामी फिल्म ' कर्ण ' है, जिसका निर्देशन मारी सेल्वराज ने किया है। फिल्म में धनुष, लाल, योगी बाबू, राजिशा विजयन, गौरी किशन, लक्ष्मी प्रिया चंद्रमौली भी हैं ।
बढालपुर गाँव, भगवानपुर (बेगूसराय)
बढालपुर भगवानपुर, बेगूसराय, बिहार स्थित एक गाँव है।
स्टोरीबोर्ड
स्टोरीबोर्ड मूलतः रेखाचित्रों अथवा चित्रों की एक श्रृंखला होती है जिसका उद्देश्य किसी फिल्म, एनीमेशन, गति चित्र अथवा संवादात्मक मीडिया जैसे वेबसाईट का पूर्वावलोकन करना होता है।
स्टोरीबोर्डिंग प्रक्रिया, जिस रूप में आज जानी जाती है, का विकास वॉल्ट डिज्नी स्टूडियो में 1930 के प्रारम्भ में, कई वर्षों तक वॉल्ट डिज्नी स्टूडियो और अन्य कई एनीमेशन स्टूडियो में वर्षों तक सामान प्रक्रियाएं अपनाने के बाद हुआ।
उत्पत्ति
स्टोरीबोर्डिंग प्रक्रिया बहुत समय लेने वाली और जटिल हो सकती है। जिस रूप में इसका आजकल व्यापक रूप में प्रयोग होता है, उसका विकास 1930 के प्रारम्भ में वॉल्ट डिज्नी स्टूडियो में हुआ। अपने पिता की जीवनी, दा स्टोरी ऑफ़ वाल्ट डिज्नी  (हेनरी होल्ट,1956), में डायनी डिज्नी मिलर ने ज़िक्र किया है कि सर्वप्रथम संपूर्ण स्टोरीबोर्ड्स का निर्माण 1933 में बनी डिज्नी की छोटी फिल्म थ्री लिटिल पिग्स में हुआ था। जॉन केनमेकर के अनुसार, पेपर ड्रीम्स: दा आर्ट एंड आर्टिस्ट्स ऑफ़ डिज्नी स्टोरीबोर्ड्स में (1999, हईपीरियन प्रेस), डिज्नी में पहले स्टोरीबोर्ड का विकास कॉमिक किताबों जैसे "स्टोरी स्केचेस" जो 1920 में बनाए गए थे और जिनका उद्देश्य एनिमेटेड कार्टून के छोटे विषयों जैसे प्लेन क्रेजी और स्टीमबोट विली, बनाना था, से हुआ और फिर कुछ ही वर्षोंचार अन्य स्टूडियो में फ़ैल गया.
दा आर्ट ऑफ़ वाल्ट डिज्नी  (अब्राम्स,1974) में क्रिस्टोफर फिंच के अनुसार, डिज्नी ने एनिमेटर वेब्ब स्मिथ को अलग अलग कागज़ पर ड्राइंग के दृश्य बना कर उन्हें एक बुलेटिन बोर्ड पर टांक कर सम्पूर्ण कहानी को एक क्रम में बताने का श्रेय दिया, और इस तरह से पहला स्टोरीबोर्ड बनाने का श्रेय भी उन्हें ही जाता है। दूसरा स्टूडियो जो "स्टोरी स्केचेस" से स्टोरीबोर्ड्स की तरफ बढ़ा, वह था, 1935 के प्रारम्भ में वाल्टर लान्त्ज़ प्रोडक्शंस, हरमन-आइसिंग और लिओन स्क्लीसिंगर ने भी 1936 में यही किया, जबकि 1937-38 तक सभी स्टूडियो स्टोरीबोर्ड्स का उपयोग कर रहे थे।
गॉन विद दा विंड पहली गतिशील फिमों में से एक थी जिसे पूरी तरह से स्टोरीबोर्ड पर दर्शाया गया. विलियम कैमरून मेन्ज़ीस, जो की फिल्म के प्रोडक्शन डिजाइनर थे, को डेविड सेल्ज़निक ने फिल्म के प्रत्येक शॉट को डिजाइन करने के लिए रखा था। कई बड़े बजट की मूक फिल्मों को भी स्टोरीबोर्ड पर दर्शाया गया था परन्तु 1970 के दशक के दौरान स्टूडियो अभिलेखागार को कम करने के प्रयास में अधिकाँश सामग्री नष्ट हो गयी।
पेस गैलरी के निरीक्षक एन्नेटी मायकल्सन, ने अपने किताब ड्रॉइंग इन्टू फिल्म: डायरेक्टर'स ड्रॉइंगस, में 1940 से 1990 के दशक को ऐसा समय माना जब "उत्पादन डिजाइन मुख्यतः स्टोरीबोर्ड में से ही बनाए जाते थे।" स्टोरीबोर्ड्स अब निर्माण प्रक्रिया का एक आवश्यक हिस्सा हैं।
फिल्म
एक फिल्म स्टोरीबोर्ड निश्चित रूप से उस फिल्म का एक बड़े स्तर पर कॉमिक बोर्ड होता है अथवा फिल्म का कुछ हिस्सा पहले ही निर्मित कर लिया जाता है जिससे फिल्म के निर्देशक, छायाकार और टेलीविजन के वाणिज्यिक विज्ञापनों के ग्राहक दृश्यों को देख सकें और संभावित समस्याओं के उजागर होने से पहले ही उन्हें खोज लें. अक्सर स्टोरीबोर्ड्स में तीर या निर्देश शामिल होते हैं जिससे फिल्म की गतिशीलता का पता चल सके.
एक चलचित्र बनने में चाहे किसी भी निष्ठा से स्क्रिप्ट लिखी जाए, एक स्टोरीबोर्ड घटनाओं का एक दृश्यात्मक रूपरेखा उस रूप में प्रदान करता है जैसे वे कैमरे के लेंस के माध्यम से देखे जा सकते हैं। और इंटरैक्टिव मीडिया के मामले में, यह लेआउट और अनुक्रम के रूप में ही उपयोगकर्ता या दर्शक विषय वस्तु या जानकारी को देखता है। स्टोरीबोर्डिंग प्रक्रिया में, ज्यादातर फिल्म बनाने की तकनीकी सूचनाओं को अथवा इंटरेक्टिव मीडिया परियोजना को चित्र के द्वारा, अथवा अतिरिक्त शब्दों के द्वारा कुशलतापूर्वक वर्णित किया जा सकता है।
कुछ लाइव-एक्शन फिल्मों के निर्देशक, जैसे कि जोएल और एथन कोएन, प्रायोजकों के पास जाने से पहले स्टोरीबोर्ड का अत्यधिक प्रयोग करते हैं, वे इसका कारण यह बताते हैं कि इससे उन्हें आवश्यक समर्थन मिलने में सहायता मिलती है, क्योंकि वे यथार्थतः यह बता पाते हैं कि उनके पैसे का इस्तेमाल कहाँ किया जाएगा. कई वर्षों तक अधिकतर टिप्पणीकारों द्वारा बड़े विश्वास के साथ यह माना जाता था की अल्फ्रेड हिचकॉक की फ़िल्मों को बारीकियों सहित स्टोरीबोर्ड पर उतरा जाता था, हालांकि बाद में किये गए अनुसंधान से यह पता चलता है कि यह सब लोक प्रसिद्धी के लिए था। अन्य निर्देशक फिल्म के कुछ दृश्यों को ही स्टोरीबोर्ड पर उतारते हैं, अथवा बिलकुल भी नहीं उतारते हैं। एनीमेशन निर्देशकों को आमतौर पर स्टोरीबोर्ड का काफी प्रयोग करना पड़ता है, कभी कभी स्क्रिप्ट लिखने के बजाय सिर्फ स्टोरीबोर्ड पर काम करना पड़ता है।
रंगमंच
एक आम गलतफहमी यह है कि स्टोरीबोर्ड्स का थिएटर में प्रयोग नहीं किया जाता है। उनका अक्सर विशेष उपकरणों के रूप में प्रयोग किया जाता है जिसका उपयोग निर्देशक और नाटककार दृश्य के लेआउट को समझने में करते हैं। महान रूसी थिएटर व्यवसायी कौन्सटेनटिन स्टेनस्लावस्की ने अपने मॉस्को आर्ट थिएटर पर्फौर्मंसस की विस्तृत प्रोडक्शन योजनाओं के लिए स्टोरीबोर्ड का विकास किया। (जैसे कि 1898 में चेखव का दा सीगुल)
जर्मन निर्देशक और नाटककार बेर्टोल्ट ब्रेक्ट ने अपनी दन्त कथाओं को थिएटर का रूप देने के लिए कई विस्तृत स्टोरीबोर्डों का विकास किया।
एनिमेटिक्स
एनीमेशन और विशेष प्रभाव, देने से सम्बंधित कार्य में स्टोरीबोर्डिंग के बाद सरलीकृत मॉक -अप्स जिन्हें एनिमेटिक्स कहते हैं पर भी काम किया जा सकता है जिससे यह पता लग सके कि वह दृश्य गतिशीलता और समय के सन्दर्भ में कैसा लगेगा और महसूस होगा. इसके सरलतम रूप में, एक एनिमेटिक अचल चित्रों की एक श्रृंखला होती है जिन्हें संपादित कर के साथ साथ दिखाया जाता है। सामान्यतः, एक प्राथमिक संवाद और/अथवा ध्वनि ट्रैक ले कर अचल दृश्यों के साथ जोड़ दिया जाता है (जिन्हें सामान्यतः स्टोरीबोर्ड से लिया जाता है) ताकि यह टेस्ट किया जा सके कि ध्वनि और दृश्य साथ साथ प्रभावी रूप से कार्य कर रहे हैं या नहीं.
शिवरामकॄष्णन चंद्रशेखर
शिवरामकॄष्णन चंद्रशेखर  (6 अगस्त 1930 – 8 मार्च 2004) एक भारतीय भौतिक विज्ञानी थे जिनको 1994 में शाही मैडल मिला। इनको विज्ञान एवं अभियांत्रिकी के क्षेत्र में सन १९९८ में भारत सरकार द्वारा पद्म भूषण से सम्मानित किया गया था। यह कर्नाटक से हैं।
स्टोरीबोर्ड
एनिमेटिक्स
इससे एनिमेटर और निर्देशक को पटकथा, कैमरे की स्थिति, शॉट सूची और समय से सम्बंधित मुद्दे जो कि स्टोरीबोर्ड में हो सकते हैं में परिवर्तन करने का अवसर मिल जाता है। यदि आवश्यक होता है तो स्टोरीबोर्ड और ध्वनि ट्रैक में संशोधन कर लिए जाते हैं, और स्टोरीबोर्ड के अचूक होने तक एक नया एनिमेटिक बनाया भी जा सकता है और निर्देशक के साथ उसकी समीक्षा भी की जा सकती है। एनिमेटिक का सम्पादन कर लेने से फिल्म में दृश्यों का सम्पादन करना टाला जा सकता है। एनीमेशन आमतौर पर एक महंगी प्रक्रिया है, अतः यदि फिल्म बजट में तैयार करनी हो तो यह आवश्यक है कि "डिलीटेड दृश्य" कम से कम हों.
अक्सर स्टोरीबोर्ड्स का एनीमेशन साधारण जूम्स और पैंस जिनसे कैमरा गति में आता है के साथ हो जाता है (इसके लिए गैर-रेखिक सम्पादन सौफ्टवेयर का प्रयोग होता है). इन एनिमेशन को उपलब्ध एनिमेटिक्स, ध्वनि प्रभाव और संवाद के साथ जोड़ कर, एक प्रस्तुति तैयार की जा सकती है जिससे यह पता लग सके कि एक फिल्म किस तरह से साथ फिल्माई जा सकती है। कुछ फीचर फिल्मों की डीवीडी में विशेष फीचरों  के तहत निर्माण से सम्बंधित एनिमेटिक्स दिए होते हैं।
विज्ञापन एजेंसियों के द्वारा भी एनिमेटिक्स का प्रयोग सस्ते परीक्षण विज्ञापन बनाने के लिए किया जाता है। थोड़े फेर-बदल के साथ "रिप-ओ-मैटिक" मौजूदा फिल्मों, टेलीविजन कार्यक्रमों या विज्ञापनों के दृश्यों से भी बनाया जाता है, जिससे प्रस्तावित विज्ञापन की रूपरेखा को महसूस किया जा सके. रिप, का इस अर्थ में तात्पर्य है कि, किसी मौलिक कार्य को चीर कर कुछ नया बनाया जाए.
फोटोमैटिक
एक फोटोमैटिक (शायद एनीमेटिक से व्युत्पन्न या फोटो-एनीमेशन) अचल चित्रों की एक शृंखला होती है जिनका सम्पादन साथ किया जाता है और जिन्हें स्क्रीन पर एक क्रम में दिखाया जाता है। आमतौर पर, इसमें एक पार्श्व आवाज, ध्वनिपथ और ध्वनि प्रभाव जोड़ दिए जाते हैं ताकि एक प्रस्तुति दे कर यह बताया जा सके कि एक फिल्म किस तरह से फिल्माई जा सकती है।
फोटोमैटिक, एक एनिमेटिक की तरह ही अनुसंधान का उपकरण है, क्योंकि यह कुछ चुनिन्दा दर्शकों को ही अपना काम दिखता है जिससे काम करने वाले लोगों को इसकी प्रभावशीलता का आभास हो जाए.
मूलतः, रंगीन नेगेटिव फिल्मों का उपयोग कर के फोटो ली जाती थी। और फिर कान्टैक्ट शीट और निकाले गए प्रिंट में से चयन किया जाता था। उन प्रिंटस को एक चबूतरे पर रख कर एक एक सामान्य वीडियो कैमरे से उनकी वीडियो रिकॉर्डिंग की जाती थी। किसी भी तरह के जूम या पैन कैमरे में ही करने पड़ते थे क्योंकि ये तस्वीरें स्थिर होती थी। खींचे गए दृश्यों को फिर संपादित किया जा सकता था।
डिजिटल फोटोग्राफी, स्टॉक फोटोग्राफी तक वेब कार्यक्रमों की पकड़ और गैर रेखीय सम्पादन कार्यक्रमों का इस तरह की फोटोग्राफी पर बहुत प्रभाव पड़ा और इस से ही 'डिजीमैटिक' शब्द बना. छवियों को बहुत जल्दी रिकॉर्ड कर सकते हैं और संपादित कर सकते हैं ताकि महत्वपूर्ण रचनात्मक निर्णय तुरंत लिए जा सके. संयुक्त तस्वीर एनिमेशन से से काफी जटिल दृश्य, जो कि सामान्य रूप से कई टेस्ट फिल्मों के बजट से ज्यादा होंगे, आसानी से बनाये जा सकते हैं।
चित्रकथा की पुस्तकें
कुछ लेखकों ने स्टोरीबोर्ड जैसे चित्रों का उपयोग (यद्यपि अधूरे रूप में) चित्रकथा की किताबों के आलेख के लिए भी किया है, जिसमें अक्सर पात्रों की स्थिति, पृष्ठभूमि और गुब्बारों की स्थिति जिसमें कलाकारों के लिए निर्देश भी सम्मिलित होते थे अक्सर हाशिये में लिखे होते थे और वार्तालाप/अनुशीर्षक का संकेत होता था। जॉन स्टेनली और कार्ल बार्क्स (जब वे जूनियर वुडचक शीर्षक से कहानियां लिखते थे) इस शैली का इस्तेमाल पटकथा लेखन के रूप में करने के लिए जाने जाते हैं।